t Marjan f'Malta fil-Medjuevu M'hemmx dubju li f'Malta tul iż-żmien il-kult Marjan kellu u għad għandu importanza kbira qalb il-poplu Malti. Il-Maltin sa mill-ewwel żminijiet urew lejh devozzjoni kbira, u frott ta' dan insibu diversi knejjes u kappelli li jagħtu ġieħ lill-Madonna. F'Malta l-ewwel evidenza ta' Kristjaneżmu hi tar- raba' seklu wara Kristu. Din l-evidenza tinsab l-aktar fil-katakombi diversi li jdawru l-gżejjer Maltin, fosthom il-katakombi ta' San Pawl u dawk ta' l-Abbatija tad-Dejr. Dokumentazzjonijiet juruna li għal perjodu fl-istorja ta' Malta ċ-ċiviltà waqfet teżisti. Malta sfat diżabitata. Malta wara l-ħakba tat- Torok reġgħet ġiet Kristjanizzata u l-ewwel evidenza tanġibbli għall-Kult Marjan teħodna lura fit-tlettax-il seklu. X'aktarx il-Katidral li kien inbena fi żmien in-Normanni taħt il-ħakma tar-Re Ruġġieru II-kien iddedikat lill- Madonna u li fl-1693 safa mġarraf mit-terremot. Insibu tliet festi prinċipali li niżżlu għeruq fondi fil-poplu Malti sa mill- Medjuevu. Dawn huma l-Assunta, Marija Bambina u l-Annunzjazzjoni. L-Assunta kienet l-aktar popolari. Biss biss sa nofs is-seklu sbatax insibu dokumentazzjonijiet ta' tnejn u disgħin knisja miftuħa taħt il- ħarsien ta' Marija permezz ta' dan it-titlu kif ukoll artali fil-knejjes iddedikati lilha. Il-festa ta' Marija Bambina kellha rabta speċjali mar- rebha fuq it-Torok fl-Assedju l- Kbir. Probabbli kibret ħafna din id-devozzjoni f'dan iż-żmien minħabba l-knisja li hemm f'Sant' Anġlu li hi ddedikata lil Marija Assunta. Aktar tard il- kavallieri ta' l-ordni bdew ifakkru dan l-avveniment fit-8 ta' Settembru u jfakkru wkoll l-interċessjoni tal- Madonna fil-battalja kontra l-għadu. L-iktar pittura . antika ta' Malta, li tinsab fis-santwarju tal-Mellieħa, bija ddedikata lil Marija Bambina, fejn għal ħafna sekli attira l-attenzjoni ta' diversi pellegrini. It- taħbira tal-Madonna kienet ferm importanti fost il-poplu Malti, fejn pellegrini kienu jmorru jagħtu qima lill-Madonna, l-aktar fil-kappella tal-Lunzjata tas-Saqqajja, Għawdex, u f'Malta l-Lunzjata ta' l- għolja tas-Siġġiewi. F'dan il-perjodu nsibu venerati l-Madonna. tal-Purifikazzjoni u tal-Viżitazzjoni li dawn ma ħallewx impatt daqstant qawwi fuq il- poplu Malti. Insibu li fis-seklu sittax kien hemm perjodu fejn dawn il-ħames festi kienu jiġu ċċelebrati f'daqqa. Malta għaddiet minn taħt l-idejn ta' diversi ħakkiema, fosthom l-Ispanjoli u l-Isqallin. Fil- Medjuevu nsibu diversi devozzjonijiet li bdew f'Malta imma li jafu l-oriġini tagħhom 'il barra minn xtutna. Fosthom insibu l-Madonna ta' Monserrat, fejn familji Spanjoli stabbiliti f'Malta xerrdu din id-devozzjoni, u fl-1457 insibu dokumentazzjoni li l-Katidral il- Qadim ta' l-Imdina kellu kappella ddedikata lill- Madonna ta' Monserrat. Devozzjoni oħra hi dik tal- Hodgitria Madonna, jew aħjar il-Madonna ta' Itria, fejn din kienet ħafna popolari fi Sqallija. F'Malta qabdet mhux ħażin u nsibu referenza għall-kappella ddedikata lilha fejn il-bieb il-Grieg fl-Imdina, li sfortunatament fl-1551 ġiet imwaqqgħa biex jinħoloq spazju. Aktar tard fis-seklu sittax insibu referenza għad-devozzjoni kbira lejn l-ikona tal-Madonna magħrufa l-aktar bħala dik ta' San Luqa fil-Kon Katidral, il-Belt Valletta. Minħabba din id- devozzjoni tant kbira li kien iħaddan il-poplu Malti lejn din ix-xbiha, aktar tard f'dan is-seklu l-Isqof Tumas Gargallo kesa din ix-xbiha bil-fidda. Fattur importantilita' min wieħed isemmi huwa l-għajnuna kbira. tal- patrijiet u s-sorijiet fost il-poplu sabiex tinxtered id-devozzjoni lejn Marija Santissima. Infatti l-patrijiet taw bidu għal diversi devozzjonijiet, fosthom tal-Madonna tar-Rużarju, li introduċewha l-Patrijiet Dumnikani. Din id-devozzjoni bdiet tinħass l-ewwel f'Għawdex fl-1578 u mbagħad f'Malta fl-1585. Fis-seklu sbatax il-kult lejn Marija Santissima kien laħaq il-quċċata tiegħu; imma .nsibu, referenza fil-Visite Pastorali li diversi knejjes sfaw magħluqa u dan kien ta' deterrent għall-komunità nisranija Maltija. Minkejja dan kollu nsibu l-Patrijiet Karmelitani fejn iħeġġu lill-poplu jagħti qima lill-Madonna tal-Karmnu meta ġew u stabilixxew ruħhom f'Malta fil-limiti ta' l- Imdina u tal-Belt. Devozzjoni oħra kbira li nibtet f'dan iż-żmien u li ħalliet impatt qawwi fost il-poplu, hi lejn il-Madonna tad-Duluri, fejn il-festa bdiet tiġi ċċelebrata l-Ġimgħa qabel il-Ġimgħa l-Kbira. Kont issib ftit li xejn devozzjonijiet li kibru fi ħdan ċerti lokalitajiet u li ftit tferrxu mal-gżira Maltija, fosthom tal-Madonna tal-Grazzja f'Ħaż-Żabbar, fejn aktar tard inbena santwarju f'ġieħ il-Madonna tal-Grazzji minħabba din id-devozzjoni qawwija li ġabet magħha ħafna pellegrini.